बास्केटबलमा आर्मी र पुलिसलाई स्वर्ण
आठौं राष्ट्रिय खेलकुदअन्तर्गत बुधबार घोराहीमा सम्पन्न बास्केटबल प्रतियोगितामा पुरुषतर्फ त्रिभुवन आर्मी क्लब र महिलातर्फ नेपाल पुलिस क्लबले स्वर्ण पदक जितेका छन् ।
दाङ — आठौं राष्ट्रिय खेलकुदअन्तर्गत बुधबार घोराहीमा सम्पन्न बास्केटबल प्रतियोगितामा पुरुषतर्फ त्रिभुवन आर्मी क्लब र महिलातर्फ नेपाल पुलिस क्लबले स्वर्ण पदक जितेका छन् ।घोराही उपमहानगरपालिका १८ सालघारीमा भएको पुरुषतर्फ प्रदेश ३ लाई ५८–७६ स्कोरले हराउँदै आर्मीले स्वर्ण पदक हात पारेको हो । गण्डकी प्रदेशलाई ५४–७४ स्कोरले पछि पार्दै नेपाल पुलिस क्लबले कास्य पदक हात पारेको छ ।महिलातर्फ प्रदेश ३ लाई २९–४५ स्कोरले पछि पार्दै पुलिसले स्वर्ण पदक जितेको छ । सुदूरपश्चिम प्रदेशलाई ३९–५१ स्कोरले पछि पार्दै आर्मीले कास्य पदक जित्यो । प्रतियोगितामा ७ प्रदेश र तीन विभागीय गरी १० समूह सहभागी भएका थिए । विजयी खेलाडीहरूलाई घोराही उपमहानगरपालिका प्रमुख नरुलाल चौधरीले मेडल र प्रमाणपत्र प्रदान गरे ।महिला फुटबलमा प्रदेश २ र पुलिसको विजयी सुरुवातबुधबारदेखि घोराहीको भरतपुर मैदानमा सुरु महिला फुटबलमा प्रदेश २ र नेपाल पुलिस क्लबले विजयी सुरुवात गरे । प्रदेश २ ले सुदूरपश्चिमलाई ४–० गोलले पराजित गर्‍यो । प्रदेश २ का खेलाडीहरू निकिता ठोकरले २ तथा रजनी ठोकर र रोशनी लिम्बूले १–१ गोल गरे । रजनी ठोकरले पाँचौं मिनेटमै अग्रता दिलाइन् । ३४औं मिनेटमा निकिता ठोकरले दोस्रो गोल गरिन् । दोस्रो हाफको ४२ औं मिनेटमा रोशनी लिम्बू र ४४ औं मिनेटमा निकिता ठोकरले गोल गरिन् । पुलिसले प्रदेश ३ लाई ४–० ले पराजित गर्‍यो । पुलिसबाट अमृता जैसी र निर्मला विकले २/२ गोल गरे । ११ गतेसम्म चल्ने प्रतियोगितामा सात प्रदेश र ३ विभागीय गरी दसवटा समूहको सहभागिता रहेको छ ।महिला क्रिकेटमा प्रदेश १ र २ को विजयीलमहीमा बुधबारदेखि सुरु भएको महिला क्रिकेट प्रतियोगितामा प्रदेश नम्बर १ र २ ले विजयी सुरुवात गरे । टस हारेर ब्याटिङ गरेको प्रदेश ५ ले १५.२ ओभरमा अलआउट हुँदै ७० रन बनायो । सरस्वती पुनले १८, सरस्वती जीएम र लक्ष्मी चौधरीले समान १५/१५ रन जोडे । रश्मी शर्मा चौलागाईंले ३ ओभरमा १ मेडन ओभरसहित १२ रन खर्च गरेर ४ विकेट लिइन् । सवनम राईले ३ ओभर २ बलमा ९ रन खर्चेर ४ विकेट लिइन् । रुविना क्षेत्री र भिग्मा तामाङले १/१ विकेट लिए ।प्रदेश १ ले १४.५ ओभरमा ३ विकेटको क्षतिमा लक्ष्य पूरा गर्‍यो । रोमा थापाले ३१ बलमा २३, अप्सरी वेगमले २१ बलमा १५ र काजल श्रेष्ठले १४ बलमा १२ रन जोडे । प्रदेश ५ बाट कप्तान नेरी थापाले ४ ओभरमा ११ रन खर्च गरेर २ विकेट लिइन् । खेलमा प्रदेश १ की रश्मी प्लेयर अफ द म्याच घोषित भइन् । उनले हृयाट्रिक विकेट लिएकी थिइन ।दोस्रो खेलमा प्रदेश २ ले गण्डकी प्रदेशलाई ६२ रनले पराजित गर्‍यो । टस हारेको प्रदेश नम्बर २ ले २० ओभर खेल्दै ८ विकेटको क्षतिमा १ सय ३५ रन बनायो । कप्तान सरस्वती चौधरीले २६ बलमा ३१, आरती चौधरीले १६ बल खेलेर १७ रन जोडिन् । गण्डकी प्रदेशकी शिला रेग्मी, एलिसा लामिछाने र सामना पुनले समान २/२ विकेट लिए । गण्डकीले ८ विकेट गुमाई ३ रन मात्र बनाउन सक्यो । सृष्टि पौडेलले ४२ बलमा सर्वाधिक ३० रन, शिला रेग्मीले १८ बलमा १४ रन जोडिन् । प्रदेश नम्बर २ की सरस्वती चौधरीले ४ ओभरमा १ मेडन ओभर फाल्दै १३ रन खर्चिएर ४ विकेट लिइन् । गोमा आलेले ३ ओभरमा १८ रन खर्चिएर २ विकेट लिइन् । प्रदेश २ की सरस्वती चौधरी वुमन अफ द म्याच घोषित भइन् । बिहीबारको खेल बिहान प्रदेश नम्बर १ र २ बीच तथा दिउँसो एपीएफ र प्रदेश ७ बीच हुने भएको छ । प्रतियोगितामा कर्णाली प्रदेशबाहेक ६ प्रदेश र एक विभागीय टिम एपीएफ गरी ७ टिमले भाग लिएका छन् ।